OpenLLM-France/wikimedia huggingface dataset:
# Raúl Araiza Herrera

Raúl Araiza Herrera (Ciutat de Mèxic, 14 de novembre de 1964) és un actor mexicà. Va estudiar interpretació al Centro de Educación Artística de Televisa. Té dues filles amb la seva dona. El seu germà, la seva mare i el seu pare són també actors.

## Trajectòria
### Filmografia

| Mi verdad (2004) Soy un hijo de la madrugada (2001) Religion, la fuerza de la costumbre (2000) A medias tintas (1999) Cómplices criminales (1999) Cholos malditos (1999) Loco corazón (1998) El último narco del cartel de Juárez (1998) Con mis propias manos (1998) Carros robados (1998) Amor en tiempos de coca (1997) Abuso en el rancho (1997) Destino traidor (1997) Fuga de almoloya (1997) Bonita (1996) Mujeres infieles (1995) Viva San Isidro (1995) Altos instintos (1995) Seducción judicial (1994) Duelo final (1994) Los temerarios (1993) Juventud en drogas (1993) | Contrabando de esmeraldas (1993) Hades, vida después de la muerte (1993) En espera de la muerte (1993) Modelo antiguo (1992) Persecución mortal (1992) Relaciones violentas (1992) Supervivencia (1992) El regreso de la muerte (1991) Un hombre despiadado (1991) Hacer el amor con otro (1991) Orgia de sangre (1991) Sólo para audaces (1991) Venganza diabólica (1990) Asesino silencioso (1990) Viernes trágico (1990) Pesadilla sin fin (1989) Giron de niebla (1989) El placer de la venganza (1988) Día de muertos (1988) The Blue Iguana (1988) Don't Panic (1988) El sinvergüenza (1984) |

### Televisió

* Un gancho al corazón (2008-2009)
* Amor mío (2006-2007)
* Duelo de pasiones (2006)
* Contra viento y marea (2005)
* Cancionera (2004)
* Clap El lugar de tus sueños (2003)
* El juego de la vida (2001)
* El derecho de nacer (2001)
* Locura de amor (2000)
* Gotita de amor (1998)
* María Isabel (1997)
* La culpa (1996)
* Azul (1996)
* Mujer, casos de la vida real (1995)
* Retrato de familia (1995)
* Cadenas de amargura (1991)
* Al filo de la muerte (1991)
* Las grandes aguas (1989)
* Nuevo amanecer (1988)
* Senda de gloria (1987)
* La traición (1984)
* El milagro de vivir (1975)

### Presentador

* TV Millones (2010)
* Yoo sí vooy (2009-2010)
* Miembros al aire (2009-2011)
* Hoy (2008-2011)

## Premis

* Premios TvyNovelas, 2010, 1992

## Notes

* ↑ http://www2.esmas.com/entretenimiento/biografias/009319/raul-araiza/ Arxivat 2011-09-06 a Wayback Machine.
# Regió del Sud-oest (Camerun)

Regió Sud-oest és una de les deu regions de la República de Camerun. La seva capital és la ciutat de Buea.

## Departaments

Aquesta regió posseeix una subdivisió interna composta pels següents departaments:
* Fako
* Kupe-Manenguba
* Lebialem
* Manyu
* Meme
* Ndian

## Territori i població

La regió Sud-oest té una superfície de 24.571 km². Dins de la mateixa resideix una població composta per 1.356.007 persones (xifres del cens de l'any 2005). La densitat poblacional dins d'aquesta província és de 55,19 habitants per km².
# Ressopó

El ressopó és un àpat que es pot fer després de mitjanit si hom ha sopat molt d'hora o més sovint si anirà a dormir tard.
Pot constar de menges fredes o d'una sopa, per exemple, o de vegades de coca o d'un entrepà. Moltes vegades la seva funció més important no és la social sinó la de matar la gana que pot venir quan una persona està desperta fins tard, a la nit.
# República Socialista de Sèrbia

La República Socialista de Sèrbia (en serbocroat: Socijalistička Republika Srbija, transcrit en ciríl·lic: Социјалистичка Република Србија) fou un Estat socialista constitutiu de la República Federal Socialista de Iugoslàvia. És un predecessor de la moderna Sèrbia, i fou la república més gran en la federació iugoslava, tenint també la major població de totes les seues repúbliques, i albergava la major concentració de desenvolupament econòmic i polític en la República Federal Socialista de Iugoslàvia.
Belgrad era la seua capital, alhora que també fou la capital federal de Iugoslàvia.

## Origen

El 29 de novembre de 1945, l'Assemblea Constituent Iugoslava va celebrar una sessió en què es va decidir que Iugoslàvia estaria composta per sis repúbliques: Eslovènia, Croàcia, Bòsnia i Hercegovina, Montenegro, Sèrbia i Macedònia. Al cap de poc temps, el Partit Comunista va començar a perseguir els que es va oposar al sistema de partit únic comunista. El 30 de gener de 1946, l'Assemblea Constituent va aprovar la Constitució de la República Popular Federativa de Iugoslàvia.

## Àrees administratives

Dins de la República Socialista de Sèrbia existien dues províncies autònomes:
* Província Socialista Autònoma de Vojvodina
* Província Socialista Autònoma de Kosovo
La part central de la República Socialista de Sèrbia, situat fora de les dues províncies autònomes en general es coneix com "la mateixa Sèrbia" ("Oža Srbija").

## Final

Després de la dissolució de la República Federal Socialista de Iugoslàvia s'integrà com a República Sèrbia dins la República Federal de Iugoslàvia.
# República Socialista de Macedònia

La República Socialista de Macedònia (en macedònic: Socijalistička republika Crna Gora, transcrit en ciríl·lic: Социјалистичка република Црна Гора) fou un estat socialista constitutiu de la República Federal Socialista de Iugoslàvia. És el predecessor de la moderna República de Macedònia del Nord.
Skopje n'era la capital i ho continuà sent després de la independència.

## Història

La República Popular de Macedònia fou proclamada el 2 d'agost de 1944 després de l'alliberament del territori ocupat per les forces de l'Eix durant la Segona Guerra Mundial.
El 1963 adoptà el nom de República Socialista de Macedònia, i va adoptar una constitució i uns símbols nacionals propis, però dins de la República Federal Socialista de Iugoslàvia.
L'any 1991, en plena dissolució de Iugoslàvia, i després de realitzar un plebiscit el dia 8 de setembre, la R. S. de Macedònia es va declarar independent amb el nom de República de Macedònia (actualment, Macedònia del Nord).
# Riu Beas

Beas (o Bias), també dit Hífasis o Hípasis, és un dels cinc rius del Panjab, corresponent al clàssic Hyphasis dels sànscrit Vipasa. Fou el límit oriental de les conquestes d'Alexandre el Gran el 326 aC.
Neix a les muntanyes de Kullu a 4.130 metres d'altura, al pas de Rohtang a Himachal Pradesh. Corre al sud-oest per l'antic estat de Mandi i el districte de Kangra; forma el canal principal de drenatge del riu Kangra; travessa les muntanyes i prop de Reh es divideix en tres canals que després es reagrupen prop de Mirthal. A les muntanyes Siwalik gira una mica al nord per després tornar al sud en direcció als districtes de Hoshiarpur i Gurdaspur. Segeuix en direcció a Amritsar i cap al Sutlej amb el que s'uneix finalment a Harike Pattan (al sud d'Amritsar) després d'un curs de 467 km. El Sutlej s'uneix al Chenab i forma el Panjnad que és un afluent de l'Indus. Les aigües del Ravi, Beas i Sutlej foren atribuïdes a l'Índia en el tractat d'aigües entre Índia i Pakistan.
Els afluents principals són el Chakki (que hi desaigua prop de Mirthal) i el Bein (conegut com a Bein Negre o Bein Siyah per distingir-lo del Bein Blanc o Bein Safed) que hi desaigua a uns 15 km abans de la unió amb el Sutlej.

## Referències

* ↑ Alberich, Joan et al. Diccionari llatí-català de noms propis. Columna, p. 91.
* ↑ Paul J. Kosmin. The Land of the Elephant Kings: Space, Territory, and Ideology in Seleucid Empire (en anglès). Harvard University Press, 2014, p. 34. ISBN 978-0-674-72882-0.

## Bibliografia

* The Imperial Gazetteer of India, 1885, Sir William Wilson Hunter, London, Trübner & co.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.

## Vegeu també

* Ghara.
* Kahnuwan, un llac de la seva conca.
* Sikandra Dhar.
* Canals Superiors del Sutlej.
# Reserva Natural de Komandorski

La Reserva Natural de Komandorski (rus: Командо́рский госуда́рственный биосфе́рный запове́дник) és una zapovednik (reserva natural) situada a les illes del Comandant, al krai de Kamtxatka, Rússia.
La superfície total de la reserva és de 3.648.679 ha (36.648 km²) de les quals 2.177.398 ha (21.774 km²) són zones coixí marines. El territori terrestre inclou la major part de l'illa de Bering, tota l'illa de Medni, així com tretze illes i roques més petites. Va ser creat el 1993 per protegir els diversos ecosistemes de les illes del Comandant i les aigües marines circumdants de la mar de Bering i el nord de l'oceà Pacífic. El 2010, la reserva va rebre el nom de S. V. Marakov, biòleg, zoòleg, fotògraf d'animals i investigador rus, defensor de les illes del Comandant.
A causa del seu aïllament i l'alta productivitat de la mar de Bering i la plataforma continental del Pacífic, la reserva destaca per la seva gran diversitat de vida animal. És un refugi per a més d'un milió d'ocells marins, diversos centenars de milers d'ossos marins septentrionals, diversos milers de lleons marins de Steller, foques comunes i foques tacades, una població sana de llúdriga marina, uns 21 espècies de dues rares espècies de balenes, dues rares subespècies endèmiques de guineu àrtica i moltes aus migratòries amenaçades o en perill d'extinció, com el cigne cantaire, l'èider de Steller i el pigarg de Steller. A més, es tracta d'un esglaó biogeogràficament únic entre la flora i la fauna asiàtiques i nord-americanes. Els hiverns hi són relativament suaus, amb estius frescos. La duració mitjana del període lliure de glaçades és de 127 a 140 dies.
La pesca està totalment prohibida dins dels 50 km de la zona coixí que envolta la reserva.
Un altre propòsit addicional de la reserva és l'afavoriment del desenvolupament sostenible ecològicament i cultural de l'únic assentament habitat de les Illes del Comandant, el poble de Nikolskóie (amb una població de 676 habitants el 2020). Al territori de la reserva hi ha objectes de patrimoni històric i cultural, com el lloc on Vitus Bering va realitzar una expedició entre el 1741 i el 1742, on hi ha la tomba de Bering.
El lloc està essent preparant per a ésser inscrit a la Llista del Patrimoni de la Humanitat.

## Referències

* ↑ «Командорский природный биосферный заповедник имени С. В. Маракова | Заповедники Камчатского края | Особо охраняемые природные территории Камчатского края (заповедники, природные парки, заказники, памятники природы) | География Камчатки | Камчатский край, Петропавловск-Камчатский — краеведческий сайт о Камчатке: история Камчатки, география и этнография Камчатки, литература Камчатки, фотографии Камчатки». [Consulta: 29 novembre 2020].
* ↑ «Командорскому заповеднику присвоено имя Сергея Маракова». [Consulta: 29 novembre 2020].

## Enllaços externs

* Descripció detallada de Komandorsky Zapovednik (Reserva natural de Komandorsky)
* UNESCO.org: llista del 1997 de WHSites provisionals
# Rhynchoryza

Rhynchoryza és un gènere de plantes de la família de les poàcies. La seva única espècie: Rhynchoryza subulata (Nees) Baill., és originària de Sud-amèrica al Paraguai i l'Argentina.

## Sinonímia

* Oryza subulata Nees

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2017-02-02. [Consulta: 13 març 2010].
* ↑ «Rhynchoryza». Tropicos.org. Missouri Botanical Garden. [Consulta: 13 març 2010].

## Enllaços externs

* Clayton, W.D., Harman, K.T. and Williamson, H. Rhynchoryza. En: GrassBase - The Online World Grass Flora. (consultat el 13 de març del 2010)
# Rhynchomys labo

Rhynchomys labo és una espècie de mamífer rosegador de la família dels múrids. És endèmic del vessant nord del Mont Labo, a l'illa filipina de Luzon, on viu a altituds d'entre 1.250 i 1.413 msnm. El seu hàbitat natural són els boscos. Té una llargada de cap a gropa de 157-192 mm, la cua de 97-114 mm i un pes de 134-182 g. El seu nom específic fa referència al Mont Labo.

## Referències

* ↑ Rickart, E. A.; Balete, D. S.; Timm, R. M.; Alviola, P. A.; Esselstyn, J. A; Heaney, L. R. «Two new species of shrew-rats (Rhynchomys: Muridae: Rodentia) from Luzon Island, Philippines» (en anglès). Journal of Mammalogy, 2019. DOI: 10.1093/jmammal/gyz066. ISSN: 0022-2372.
# Rhynchomys soricoides

Rhynchomys soricoides és una espècie de mamífer rosegador de la família dels múrids. És endèmic de l'illa de Luzon (Filipines), on viu a altituds d'entre 1.600 i 2.690 msnm. El seu hàbitat natural són els boscos molsosos. Està amenaçat per la desforestació del seu medi. El seu nom específic, soricoides, significa 'semblant a una musaranya' en llatí.

## Referències

* ↑ Balete, D. S.; Duya, A.; Heaney, L. Rhynchomys soricoides. UICN 2016. Llista Vermella d'espècies amenaçades de la UICN, edició 2016, consultada el 23 setembre 2017.
# Robert Wadlow

Robert Pershing Wadlow (22 de febrer de 1918 - 15 de juliol de 1940), nascut a Alton, Illinois, va ser l'home més alt de la història mèdica. També conegut com The Alton Giant (en anglès, el gegant d'Alton) va arribar a fer 272 cm amb un pes de 220 kg poc temps abans de la seva mort. De fet, Wadlow no va parar de créixer fins a morir a l'edat adulta de 22 anys, a causa d'un tumor a la glàndula pituïtària.

## Joventut

Robert Wadlow, fill de Harold Franklin i Addie Johnson, va néixer amb un pes d'uns 3,8 kg i una alçada normal a Alton, una ciutat situada al sud-oest de l'estat d'Illinois (EUA) sent el fill més gran de cinc germans. El seu creixement fou el normal fins a l'edat de 4 anys on des de llavors la seva alçada va començar a cridar l'atenció. Amb 10 anys ja superava el seu pare.
El 1936 després de graduar-se a l'escola Alton High, es va inscriure a la universitat de Shurtleff amb la intenció d'estudiar dret. El 1937, amb 19 anys, ja havia batut el rècord de l'home més alt del món.
Wadlow no només va ser l'home més alt de la història fins al moment, sinó que a més a més també va ser l'home amb les mans més grosses. Li mesuraven poc més de 32 cm.

## Taula de creixement

| Edat (anys) | Alçada (cm) | Pes (kg) | Notes |
| 4 | 160 | | Inici del creixement ràpid. |
| 5 | 163 | 48 | |
| 8 | 183 | 77 | Ja superava la mitjana d'alçada d'homes adults del seu país. |
| 9 | 189 | 82 | |
| 10 | 199 | 96 | |
| 11 | 200 | - | |
| 12 | 210 | - | |
| 13 | 220 | - | Va aconseguir ser el Boy Scout més alt del món. |
| 14 | 226 | 137 | |
| 15 | 234 | 161 | |
| 16 | 240 | 170 | |
| 17 | 248 | Prop de 180 | |
| 18 | 254 | 180 | Utilitzava sabates de 47 cm de llargada. |
| 19 | 259 | 218 | |
| 21 | 265 | 223 | Les seves mans van arribar a mesurar 34,4 cm. |
| 22 | 272 | 220 | Morí sent l'home més alt de la història. |

## Últims dies de vida

L'alçada començà a dur-li problemes. Necessitava crosses per a caminar i havia perdut sensibilitat a les extremitats. El 27 de juny de 1940 (divuit dies abans de morir) va ser mesurat pels doctors Charles i Cyril MacBryde de la Universitat Washington de Saint Louis, que certificaren una talla de 272 cm.
El seu enterrament va reunir a unes 40.000 persones.

## Enllaços externs

* Estàtua de bronze de mida real en honor de Robert Wadlow
# Ricercare

Ricercare (pronunciat ritʃɛr'kare, en plural ricercari), o també ricercar, és un gènere musical instrumental que pertany al renaixement tardà i sobretot al barroc primerenc, entre els segles XVI i XVII. Està inspirat en la polifonia vocal i es considera el precursor directe de la fuga.
La paraula ricercare prové de l'italià i significa cercar, esbrinar. Molts ricercare fan la funció de preludis per "esbrinar" la clau o mode que tindrà la peça següent. De la mateixa manera, un ricercare pot explorar les permutacions d'un determinat motiu; en aquest cas pot anar darrere de la peça a la qual serveix d'il·lustració. Finalment, el terme ricercare també es pot usar per designar un estudi que explora les característiques d'un instrument musical.
El ricercare té un estil imitatiu. Un o diversos temes hi són tractats en contrapunt estret convidant l'oient a cercar-los en la trama de la polifonia.

## Història

El ricercare instrumental, derivat del motet vocal, el practicaven els llaütistes italians a partir del segle XVI. Al segle XVII s'estén per tot Europa en un procés paral·lel al de la canzone i la fantasia, i va evolucionar lentament cap a la fuga per a teclat, sota la influència de mestres com Titelouze o Frescobaldi. Al segle XVIII va desaparèixer.

## Característiques

El ricercare s'interpreta habitualment amb un instrument polifònic, com el llaüt, l'orgue o el clavicèmbal. Està format per diferents parts, de tres a deu, i cada part és construïda al voltant d'un motiu musical diferent, tractat amb imitacions. És un concepte que deriva directament del motet. Al segle XVII els autors s'esforcen a donar-li unitat temàtica, i es manté el principi de la imitació.

## Compositors i obres

Alguns autors de ricercari:
* Jachet Buus: Ricercari (1547)
* Marc'Antonio da Bologna (1490?–1560?): Ricercari, Motetti, Canzoni
* Jan Pieterszoon Sweelinck (1562–1621): peces per a orgue tractades en ricercare.
* Jean Titelouze (1563–1633) Hymnes pour toucher sur l'orgue (1623)
* Girolamo Frescobaldi (1583–1643): Ricercare cromatico de la Messa degli Apostoli; ricercari de Fiori musicali per a orgue (1635)

## Referències

* 1 2 3 Denizeau, Gérard. Los géneros musicales (en castellà). Barcelona: Robinbook, 2005, p. 111-112. ISBN 9788496924468.
# Robert Aubinière

Robert Aubinière (1912 – 2001) va ser un militar francès, nascut a París. Va ser director del CNES (1961-1972) i Secretari General de l'ELDO (1972-1975) (Director General de l'Agència Espacial Europea).

## Enllaços externs

* Lloc web oficial del CNES (francès) en anglès Arxivat 2008-09-26 a Wayback Machine.
* Dades d'UFOs del CNES
Agència Espacial Europea :
# Robert Archibald

Robert Michael Archibald Jr. (Paisley, Escòcia, 29 de març de 1980 - Illinois, Estats Units, 23 de gener de 2020) va ser un jugador de bàsquet escocès. Amb 2,12 metres d'alçada, jugava en la posició de pivot.

## Carrera esportiva

Va jugar durant quatre temporades amb els Fighting Illini de la Universitat d'Illinois. Va ser triat en la 31a posició del Draft del 2002 pels Memphis Grizzlies, on només va jugar en 12 partits. Va ser rookie a l'equip de Memphis compartint equip amb Pau Gasol. A l'any següent va ser traspassat, juntament amb Brevin Knight i Cezary Trybanski als Phoenix Suns, però només va jugar un partit abans de ser enviat a Orlando Magic a canvi d'una futura ronda del draft. Allà tot just va jugar 4 minuts en un únic partit, abans de ser enviat a Toronto Raptors, on va acabar la temporada amb unes baixes estadístiques.
Va fer el salt a Europa fitxant pel Pamesa València de la lliga ACB, on només va jugar 7 partits abans de ser tallat, fitxant llavors pel Scavolini Pesaro de la lliga italiana, on millora considerablement el seu rendiment. La temporada 2005-06 torna a l'ACB, fitxant pel DKV Joventut. A la Penya juga dues temporades, aconseguint el seu primer títol a Europa: el FIBA EuroCup de 2006 després de derrotar el Khimki BC a la final.
El 2007 es marxa a jugar a Ucraïna, tot i que torna a Espanya a la temporada següent fitxant per l'Unicaja Màlaga, per cobrir la baixa de Daniel Santiago. El 9 de juliol de 2011 fitxa pel CAI Saragossa, i es va retira després dels Jocs Olímpics d'Estiu de 2012 en què va representar a Gran Bretanya.
Va morir a Illinois, per causes que es deconeixen, el 23 de gener de 2020.

## Referències

* ↑ «2003-04 Toronto Raptors Roster and Stats» (en anglès). Basketball Reference. [Consulta: 4 juny 2018].
* ↑ «El DKV Joventut ficha a Robert Archibald». Solobasket, 20-08-2005 [Consulta: 4 juny 2018].
* ↑ «El Unicaja ficha a Robert Archibald para las dos próximas temporadas» (en castellà). ACB [Consulta: 4 juny 2018].
* ↑ «Robert Archibald will retire after London 2012» (en anglès). Sportando, 15-05-2012.
* ↑ «RIP: ROBERT ARCHIBALD» (en anglès). British Basketball News, 24-01-2020 [Consulta: 25 gener 2020].

## Enllaços externs

* Robert Archibald jugador a l'ACB
# Roc de la Socarrada

El Roc de la Socarrada és una muntanya rocosa de 1.874,4 m d'altitud situada en el límit dels termes comunals de Puigbalador, a la comarca del Capcir (Catalunya del Nord) i de Queragut, de la comarca del Donasà, al Llenguadoc occità.
Està situat al nord-oest del terme de Puigbalador, al nord-oest, també, del poble de Riutort, i al sud-oest del terme de Queragut. És a prop al sud-oest del Pla de les Torretes i a l'est del Serrat dels Esclots.

## Referències

* ↑ El Roc de la Socarrada en els ortofotomapes de l'IGN
# Risan

Risan (grec Ῥίζων, llatí Risinium, italià Risano) fou una ciutat de Dalmàcia al golf anomenat Rhizonicus Sinus (Ῥιζονικὸς κόλπος). En aquesta ciutat es va refugiar la reina dels il·liris, Teuta, i va demanar la pau als romans. El riu Rhizus, a la seva rodalia, fou després conegut com a Bocche di Cattaro. S'hi van trobar algunes restes romanes a la moderna Risano. En l'actualitat és un veïnat del municipi montenegri de Kotor. El 2011 tenia 2034 habitants.

## Referències

* ↑ Boucher James, Edward. «Rhizon». A: William Smith. Dictionary of Greek and Roman Geography, illustrated by numerous engravings on wood. Londres: Walton and Maberly & John Murray, 1854.
* ↑ «Census 2011 data - Settlements» (en anglès). Statistical Office of Montenegro (Monstat), 2011. [Consulta: 21 març 2022].
# Rivulus bahianus

Rivulus bahianus és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 5,5 cm de longitud total.

## Distribució geogràfica

Es troba a Sud-amèrica: Brasil.

## Referències

* ↑ «Rivulus bahianus». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Rivulus breviceps

Rivulus breviceps és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 3,5 cm de longitud total.

## Distribució geogràfica

Es troba a Sud-amèrica: Guaiana.

## Referències

* ↑ «Rivulus breviceps». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)